Diari Oficial de la Generalitat Valenciana


Sumari del DOGV 3500, del 21-05-1999 (1999/4627)

RESOLUCIÓ de 3 de maig de 1999, del sotssecretari per a la Modernització de les Administracions Públiques, per la qual es publica el Pla de Formació dirigit als empleats públics adscrits a la Direcció General de Serveis Socials, de la Conselleria de Benestar Social per a 1999.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1999/4627


Data del document
:   03-05-1999

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Descriptors 

:   * servei social
    * formació en el lloc de treball
    * reciclatge professional
    * treballador social
    * psicologia

RESOLUCIÓ de 3 de maig de 1999, del sotssecretari per a la Modernització de les Administracions Públiques, per la qual es publica el Pla de Formació dirigit als empleats públics adscrits a la Direcció General de Serveis Socials, de la Conselleria de Benestar Social per a 1999. [1999/X4627]
  
El Govern Valencià, a través de la Conselleria de Benestar Social com a departament responsable d'exercir la coordinació de totes les actuacions adreçades a la prevenció, eliminació i tractament de les desigualtats socials, considera absolutament necessari desplegar les seues actuacions sobre la base d'una permanent formació de tots els seus professionals.
  
La Direcció General responsable de les competències relatives a la prestació de serveis i gestió dels centres de serveis socials, entre les necessitats canviants d'atenció social i la creació de nous recursos altament especialitzats, estableix entre les seues prioritats un continu esforç per a l'actualització de coneixements dels seus professionals, tot açò a través d'un Pla de Formació.
  
Per tant, el Pla de Formació dirigit als professionals dels serveis socials pretén, d'una banda, coordinar i integrar les diferents iniciatives demanades pel sector, així com respondre als nous reptes que la comunitat i atenció ciutadana imposen en aquest àmbit d'actuació de l'administració. També pretén, proporcionar el suport instrumental suficient per a aconseguir un increment en la qualitat assistencial per a produir-ne, per últim, un canvi i desplegament en l'organització.
  
De forma específica, el Pla de Formació recull, entre altres, actuacions dirigides als professionals que treballen en l'àmbit de l'atenció integral al major, d'acord amb els objectius recollits en el Pla de Qualitat Assistencial Gerontològic (1998-2005) aprovat pel Govern Valencià.
  
En aquest sentit, la formació ha de tractar-se de forma sistemàtica, dinàmica i actualitzada, atenent les necessitats de l'administració amb el fi d'aconseguir plenament els seus objectius d'eficàcia i agilitat, però al mateix temps ha d'enllaçar-se correctament perquè els treballadors públics desitgen vincular la formació a les seues expectatives professionals, i constituir, en conseqüència, el referent necessari en la carrera professional de cada treballador.
  
I d'açò naix la necessitat d'atendre les demandes formatives de caràcter específic i instrumental que determinats col·lectius necessiten.
  
Des d'aquesta perspectiva, la formació constitueix, doncs, un element clau per a l'estratègia de canvi de les administracions públiques que incrementarà la motivació i la integració dels treballadors públics en el procés de modernització de l'administració.
  
La Comissió de Formació constituïda en l'àmbit de la Mesa General de Negociació de la Generalitat Valenciana, ha conegut el Pla de Formació dirigit als treballadors públics adscrits a la Direcció General de Serveis Socials de la Conselleria de Benestar Social.
  
Per tant, en virtut d'allò exposat, d'acord amb les competències reconegudes en el Decret 28/1997, de 26 de febrer, pel qual s'aprova el reglament orgànic i funcional de la Conselleria d'Economia, Hisenda i Administració Pública, resolc:
  
U. Oferta d'activitats formatives
  
Mitjançant la present resolució s'estableix l'oferta d'activitats del Pla de Formació de la Direcció General de Serveis Socials de la Conselleria de Benestar Social, que es gestionarà durant 1999.
  
Dos. Estructura del Pla de Formació
  
Els cursos de formació es distribueixen per les següents àrees de coneixement:
  
Àrea de coneixement: general
  
- Habilitats socials i control de l'estrés.
  
- Plans d'emergència. Manuals d'autoprotecció. Implantació i desplegament. Evacuació de centres.
  
- Factor humà en l'organització. Direcció i animació de grups de treball.
  
- Salut i higiene en el treball.
  
- Avaluació de programes de serveis socials.
  
- Nutrició saludable. Dieta mediterrània.
  
Àrea de coneixement: menor
  
- Unificació de criteris d'avaluació i intervenció amb menors internats en centres.
  
- Psicologia i psicopatologia del xiquet adolescent.
  
- Especialització en l'atenció i tractament de menors víctimes d'agressions sexuals.
  
- Primers auxilis. Presa de decisions i tècniques d'intervenció en centres de menors.
  
Àrea de coneixement: tercera edat
  
- Intervenció de prevenció i tractament de les alteracions de la parla, veu i llenguatge en els nostres majors. Nivell II.
  
- Animació sociocultural en les persones majors com a factor de desplegament personal i integració social.
  
- Exercici físic, rehabilitació de les persones majors i estils de vida.
  
- Atencions geriàtriques.
  
Àrea de coneixement: persones amb discapacitat
  
- Malaltia mental crònica en l'àmbit dels serveis socials.
  
- Tècniques d'animació sociocultural i teràpia ocupacional per a persones amb discapacitat psíquica.
  
- Primers auxilis, presa de decisions i tècniques d'intervenció en centres per a persones amb discapacitat.
  
- Intervenció en la prevenció i el tractament de les alteracions de la parla, veu i llenguatge en persones amb discapacitat. Nivell I.
  
Tres. Assistents
  
Podran assistir als cursos del Pla de Formació, amb caràcter general, els treballadors públics adscrits a la Direcció General de Serveis Socials de la Conselleria de Benestar Social.
  
Quatre. Sol·licituds
  
Els interessats a participar en els cursos formalitzaran la seua instància, segons el model adjunt (annex I), sol·licitant-ho a la direcció general, direcció territorial o organisme al qual estiguen adscrits, en el termini d'un mes a partir de l'endemà de la publicació d'aquesta resolució en el Diari Oficial de la Generalitat Valenciana. Aquests enviaran a la Direcció General de Serveis Socials les peticions presentades.
  
En la selecció es tindrà en compte en primer lloc la directa relació del curs amb els llocs de treball ocupats, així com les característiques específiques del centre de treball on es troba adscrit l'interessat, en atenció a les necessitats formatives, així com a la proporcionalitat en la distribució territorial dels sol·licitants.
  
La selecció dels assistents es realitzarà amb la participació dels representants de les centrals sindicals UGT/FSP, CCOO i CSI/CSIF amb antelació a l'inici dels cursos.
  
Cinc. Adscripció a les accions formatives
  
Els interessats, amb caràcter general, només podran realitzar una activitat de les incloses en el Pla de Formació per a 1999.
  
Sis. Admissió als cursos
  
La notificació de la selecció als participants es realitzarà des de la Direcció General de Serveis Socials a l'alumne seleccionat i al centre al qual estiga adscrit.
  
La renúncia a l'assistència a una acció formativa, després de feta la selecció, haurà d'efectuar-se per escrit.
  
Set. Lliurament de certificats
  
L'IVAP lliurarà un certificat d'aprofitament quan, amb caràcter general, s'acredite l'assistència a un 85%, com a mínim, de la duració total del curs.
  
Vuit. Facultats de la Direcció General de Serveis Socials
  
La Direcció General de Serveis Socials està facultada per a modificar la data de realització de les activitats formatives convocades en aquesta resolució. Així mateix podrà desconvocar determinades accions formatives en el cas de no existir prou demanda per a la seua realització o quan per raons d'índole tècnica així s'aconselle.
  
València, 3 de maig de 1999.- El sotssecretari per a la Modernització de les Administracions Públiques: José Emilio Cervera Cardona.
  
Àrea de coneixement general:
  
Títol: Curs d'habilitats socials i control de l'estrés
  
Objectius: analitzar què és l'estrés, fonts, diferències individuals i conseqüències d'aquest, com també entrenar formes d'afrontar-lo basades principalment en habilitats socials.
  
Contingut/temari:
  
Què és l'estrés. Fonts potencials. Importància de les diferències individuals. Conseqüències més comunes. "Professional cremat".
  
Mode d'afrontar l'estrés.
  
Habilitats socials. Característiques i dimensions. Variables verbals i no verbals. Diferències entre comportament agressiu, no assertiu i assertiu.
  
Relaxació.
  
Destinataris: dirigit al personal de tots els grups que despleguen el seu treball en els centres que depenen de la Direcció General de Serveis, les direccions territorials i la Direcció General de Serveis Socials.
  
Durada: 15 hores
  
Lloc: Castelló, València i Alacant
  
Dates: a determinar
  
Nombre d'edicions: 3
  
Títol: Plans d'emergència. manuals d'autoprotecció. Implantació i desplegament. evacuació de centres
  
Objectius: adquisició de coneixements en matèria de seguretat i evacuació d'emergència en cas dels centres. Garantir l'adequada formació del personal que com a integrant dels grups operatius desplega funcions en el Pla d'Autoprotecció dels centres.
  
Contingut/temari:
  
Part teòrica general:
  
Pla d'autoprotecció.
  
El foc.
  
Mesures preventives.
  
Mesures d'autoprotecció.
  
Procediment d'extinció.
  
Part Teòrica específica:
  
Funcions de l'equip d'alarma i evacuació.
  
Funcions del cap d'intervenció i emergències.
  
Part Pràctica: ús d'extintors i de BIES (boques d'incendis equipades).
  
Destinataris: dirigit al personal dels grups A, B i, C preferentment, que despleguen el seu treball en els centres que depenen de la Direcció General de Serveis Socials.
  
Durada: 16 hores
  
Lloc: Castelló, València i Alacant
  
Dates: a determinar
  
Nombre d'edicions: 3
  
Títol: Factor humà en l'organització. Direcció i animació de grups de treball
  
Objectius: adquirir les habilitats psicològiques que potencien la direcció d'un grup.
  
Contingut/temari:
  
Habilitats psicològiques del directiu.
  
Anàlisi de les metes del grup i establiment d'objectius.
  
El directiu com a líder.
  
Habilitats psicològiques que potencien l'eficàcia en la direcció: teoria i pràctica.
  
Anàlisi individual de les habilitats a potenciar i disseny de programes per a la seua consecució.
  
El líder com a generador de climes motivacionals en un grup de treball.
  
El líder en l'estructura del grup.
  
Models de liderat.
  
El líder com a generador de climes motivacionals: conductes del líder, procés motivacional en els equips de treball, rendiment i satisfacció dels membres dels equips.
  
Destinataris: dirigit al personal dels grups A, B, que despleguen el seu treball en la Direcció General de Serveis Socials i Direccions Territorials.
  
Durada: 20 hores
  
Lloc: València
  
Dates: a determinar
  
Nombre d'edicions: 1
  
Títol: Salut i higiene en el treball
  
Objectius: informar, formar i mentalitzar els professionals sobre situacions quotidianes de risc, molèsties generals i específiques del seu treball i forma d'intervindre preventivament i correctivament.
  
Contingut/temari:
  
El concepte de salut laboral.
  
Introducció a les condicions de treball i grups de risc. Perfils laborals i riscos associats.
  
Les condicions de seguretat en el treball: desplegament concret d'activitats.
  
Gestió i organització preventiva del treball.
  
Destinataris: dirigit al personal dels grups A, B i C, que despleguen el seu treball en els centres que depenen de la Direcció General de Serveis Socials.
  
Durada: 15 hores
  
Lloc: Castelló, València, Alacant
  
Dates: a determinar
  
Nombre d'edicions: 3
  
Títol: Avaluació de programes i serveis socials
  
Objectius: dotar dels coneixements necessaris per a poder avaluar els efectes, resultats i objectius de programes amb el fi de poder prendre decisions adequades sobre aquests.
  
Contingut/temari:
  
Aspectes conceptuals de l'avaluació de programes.
  
El cicle de planificació i intervenció social i l'avaluació.
  
El procés d'avaluació de programes.
  
Procediments de recollida d'informació en avaluació de programes.
  
Elaboració de dissenys en avaluació de programes.
  
Anàlisi de dades en avaluació de programes.
  
Avaluació de programes en serveis socials.
  
Destinataris: dirigit al personal dels grups A i B, exclusivament, que despleguen el seu treball en la Direcció General de Serveis Socials i en les Direccions Territorials.
  
Durada: 15 hores
  
Lloc: Alacant, Castelló, València
  
Dates: a determinar
  
Nombre d'edicions: 3
  
Títol: Nutrició saludable: Dieta mediterrània
  
Objectius: adquirir els coneixements bàsics sobre alimentació i nutrició equilibrada, que permeten als participants aplicar en el seu treball els principis d'una dieta saludable.
  
Contingut /temari
  
Aliments i nutrients.
  
Ingesta recomanada de nutrients. Taula de composició d'aliments.
  
Classificació dels aliments. Dieta saludable. Dieta.
  
Conservació. Manipulació i Higiene dels aliments.
  
Mites i errors en l'alimentació. Alimentació, nutrició i salut.
  
Destinataris: dirigit al personal dels grups B, C, D, i E (que estiga en relació amb les tasques d'elaboració i manipulació d'aliments), que despleguen el seu treball en els centres dependents de la Direcció General de Serveis Socials.
  
Durada: 15 hores
  
Lloc: Castelló, València i Alacant
  
Dates: a determinar
  
Nombre d'edicions: 3
  
Àrea de coneixement: menor
  
Títol: Unificació de criteris d'avaluació i intervenció amb menors internats en centres
  
Objectius: homogeneïtzació de les tècniques de diagnòstic, informes i intervenció en l'atenció a menors en el sistema de protecció.
  
Contingut/temari:
  
La programació com a mètode de treball.
  
Concepte i tipologia de maltractaments a la infància
  
Model teòric de programació individual
  
El procés d'admissió:
  
L'avaluació inicial en el programa de intervenció individualitzat.
  
El procés de disseny i execució del programa d'intervenció individualitzada.
  
El seguiment del procés d'intervenció.
  
Disseny i execució d'un programa d'intervenció individualitzat. Realització d'un cas pràctic.
  
Destinataris: Dirigit al personal dels grups A, B i C, que despleguen el seu treball en els centres de menors dependents de la Direcció General de Serveis Socials.
  
Durada: 15 hores
  
Lloc: Castelló, València i Alacant
  
Dates: a determinar
  
Nombre d'edicions: 11 (3 edicions a Castelló, 4 edicions a València, 4 edicions a Alacant)
  
Títol: Psicologia i psicopatologia de l'adolescent
  
Objectius: conéixer el perfil psíquic de l'adolescent. Proporcionar eines de control de situacions conflictives. Proporcionar informació de la psicopatologia d'inici en l'adolescència. Proporcionar indicadors de detecció i derivació a professionals de l'Àrea de Salut Mental.
  
Contingut/ temari:
  
Conceptualització de l'adolescència. Trets evolutius en funció de l'edat, el gènere i l'estabilitat familiar i emocional.
  
Conflictivitat més freqüent. Relació amb l'autoritat, l'adult i la norma, identificació amb iguals, interiorització de valors, autoestima, sexualitat.
  
Ferramentes i tècniques que tracten conflictes amb adolescents. Reforç, escolta activa, responsabilitat.
  
Trastorn d'inici en l'adolescència, anorèxia, bulímia, psicopaties, psicosis, inhibició-depressió, trastorns de personalitat.
  
Criteris de derivació a professionals de l'Àrea de Salut Mental. Indicadors, signes, i símptomes que requereixen l'atenció especialitzada: psiquiàtrica i/o psicològica.
  
Destinataris: dirigit al personal dels grups A, B, C, que despleguen el seu treball en els centres de menors dependents de la Direcció General de Serveis Socials.
  
Durada: 15 hores
  
Lloc: Castelló, València i Alacant
  
Dates: a determinar
  
Nombre d'edicions: 3
  
Títol: Especialització en l'atenció i tractament de menors víctimes d'agressions sexuals
  
Objectius: donar a conéixer als tècnics d'atenció a menors els indicadors per a saber com actuar i com reaccionar davant un menor que manifesta haver patit una agressió sexual.
  
Contingut/temari:
  
Concepte d'abusos sexuals.
  
Sexualitat infantil.
  
Dades a Espanya.
  
Els abusos en la història.
  
Projecte d'intervenció.
  
Possibles símptomes associats a l'abús.
  
Falses creences.
  
Aspectes jurídics.
  
Avaluació i entrevista.
  
Destinataris: dirigit al personal dels grups A, B i C, que despleguen el seu treball en els centres de menors dependents de la Direcció General de Serveis Socials.
  
Durada: 20 hores
  
Lloc: Castelló, València i Alacant
  
Dates: a determinar
  
Nombre d'edicions: 3
  
Títol: Primers auxilis. Presa de decisions i tècniques d'intervenció en centres de menors.
  
Objectius: identificació dels problemes i factors que contribueixen a alterar la seguretat dels residents. Donar pautes per a la presa de decisions. Entrenar en les tècniques específiques.
  
Contingut/temari:
  
Concepte de primers auxilis. Traumatismes i hemorràgies. Embenament i immobilitzacions. Cremades. Insolació i congelació. Intoxicacions.
  
Pèrdua de consciència. Actuació immediata davant problemes de: asfíxia, lesions de cap, intoxicació, xoc, atac cardíac, lipotímia, epilèpsia, trastorns metabòlics.
  
Transport d'accidentats. Pràctiques.
  
Accidents domèstics més freqüents en els xiquets.
  
Destinataris: dirigit al personal dels grups D i E que despleguen el seu treball en els centres de menors dependents de la Direcció General de Serveis Socials.
  
Durada: 20 hores
  
Lloc: Castelló, València i Alacant
  
Dates: a determinar
  
Nombre d'edicions: 3
  
Títol: Primers auxilis. Presa de decisions i tècniques d'intervenció en centres de menors.
  
Objectius: capacitar els professionals en la identificació dels problemes i factors que contribueixen a alterar la seguretat dels residents. Donar pautes per a la presa de decisions. Entrenar en les tècniques específiques.
  
Contingut/temari:
  
Protocols d'actuació en situacions d'emergència.
  
Mitjans de comunicació amb centres d'emergència.
  
Optimació dels recursos existents en el centre.
  
Descripció d'episodis d'emergència més freqüents.
  
Tècniques específiques de reanimació, actuació en la parada cardiorespiratòria.
  
Arítmies i farmacologia.
  
Destinataris: dirigit al personal dels grups A, B i C que despleguen el seu treball en els centres de menors dependents de la Direcció General de Serveis Socials.
  
Durada: 20 hores
  
Lloc: Castelló, València i Alacant
  
Data: a determinar
  
Nombre d'edicions: 3
  
Àrea de coneixement: tercera edat
  
Títol: Intervenció en la prevenció i el tractament de les alteracions de la parla, veu i llenguatge en els nostres majors (nivell 2)
  
Objectius: aplicar els coneixements que foren exposats teòricament en el nivell 1, en tallers pràctics que permeten adaptar tractaments preventius i rehabilitadors de forma individual i en grups.
  
Elaborar diferents tallers que atenguen la valoració, el diagnòstic i el tractament dels trastorns més freqüents en la veu, la parla i el llenguatge.
  
Contingut/temari:
  
Breu resum dels coneixements impartits l'any anterior.
  
Teoria de la valoració, el diagnòstic i el tractament dels trastorns de la veu, la parla i el llenguatge. Protocols de valoració.
  
Elaboració de tallers: veu, parla i llenguatge.
  
Destinataris: dirigit al personal dels centres de la tercera edat que realitzaren el curs (nivell 1) en l'any 1998.
  
Durada: 30 hores.
  
Lloc: Castelló, València i Alacant
  
Data: a determinar
  
Nombre d'edicions: 3
  
Títol: Animació sociocultural en les persones majors com a factor de desplegament personal i integració social
  
Objectius: aportar elements conceptuals i metodològics respecte a l'animació social amb la finalitat d'evitar el deteriorament de les persones majors
  
Contingut /temari:
  
Animació sociocultural i tercera edat.
  
Vellesa i psicomotricitat. Vellesa activa.
  
Treball en grups de persones majors.
  
Animació social en residències de persones majors.
  
Programació d'activitats lúdiques i de temps lliure.
  
Destinataris: dirigit al personal A, B, D i E que despleguen el seu treball en centres de tercera edat dependents de la Direcció General de Serveis Socials.
  
Durada: 20 hores
  
Lloc: València, Castelló i Alacant
  
Data: a determinar
  
Nombre d'edicions: 3
  
Títol: Exercici físic, rehabilitació de les persones majors i estils de vida
  
Objectius: promoció d'estils de vida saludables en la tercera edat. Avaluació dels estils de vida i tècniques d'intervenció per a la seua millora.
  
Contingut /temari
  
Rehabilitació del major. Funcions dels rehabilitadors, fisioterapeutes, terapeutes ocupacionals i logopedes.
  
Exercici físic per a les persones majors. Exemples d'exercicis.
  
Exercicis físics per a persones majors amb patologies específiques.
  
Relaxació i gimnàstica respiratòria.
  
Rehabilitació en les discapacitats més freqüents en persones majors.
  
Psicologia de l'esport en les persones majors.
  
Destinataris: dirigit al personal dels grups A, B, C, que realitzen el seu treball en residències de tercera edat dependents de la Direcció General de Serveis Socials.
  
Durada: 20 hores.
  
Lloc: Castelló, València i Alacant
  
Data: a determinar.
  
Nombre d'edicions: 3
  
Títol: atencions geriàtriques
  
Objectius: identificar les necessitats individuals del major. Planificar les atencions d'infermeria tenint en compte els factors i mecanismes que causen malalties en la vellesa, les manifestacions del major i el curs evolutiu de la malaltia.
  
Contingut/temari:
  
Concepte de geriatria i gerontologia. Teories de l'envelliment. Envelliment físic, psíquic i social. Aproximació explicativa del procés de jubilació.
  
Trastorns psicològics més freqüents en la tercera edat. Psicopatologia de la vellesa. Canvis generals en el procés d'envelliment. Promoció i prevenció de la salut. Hidroteràpia i balneoteràpia.
  
Patologies més freqüents en el major associades i relacionades amb l'envelliment. Valoració del pacient geriàtric. Determinació del grau d'autonomia. Tipus de dependències: avaluació i quantificació.
  
Atencions assistencials en el pacient amb demència. Tipus de demència: etiologia i tractament.
  
Atencions d'infermeria, administració de medicaments, úlceres de decúbit, incontinència urinària, i alimentació.
  
Destinataris: dirigit al personal dels grups C, D i E, que despleguen el seu treball en residències de tercera edat que depenen de la Direcció General de Serveis.
  
Durada: 20 hores
  
Lloc: Castelló, València i Alacant
  
Dates: a determinar.
  
Nombre d'edicions: 3
  
Àrea de coneixement: persones amb discapacitat
  
Títol: Malaltia mental crònica en l'àmbit dels serveis socials
  
Objectius: transmetre coneixements sobre les característiques de la població amb malaltia mental crònica, així com les seues necessitats socials i sanitàries i els recursos existents d'atenció a aquest col·lectiu.
  
Contingut/temari:
  
La malaltia mental crònica: característiques clíniques.
  
Introducció al concepte de psicosi. Diagnòstic diferencial.
  
Epidemiologia bàsica.
  
Psicopatologia bàsica (deliris i al·lucinacions).
  
Factors pronòstics i prevenció de riscos.
  
Tractament integral: intervencions farmacològiques, psicoeducatives i familiars.
  
Xarxa de recursos socials i sanitaris en l'actualitat.
  
Legislació actual en matèria de malalts mentals.
  
Perspectives de futur.
  
Destinataris: dirigit al personal dels grups A, B que realitzen el seu treball en els centres dependents de la Direcció General de Serveis Socials, les direccions territorials i la Direcció General de Serveis Socials.
  
Durada: 20 hores
  
Lloc: Castelló, València i Alacant
  
Dates: a determinar.
  
Nombre d'edicions: 3
  
Títol: Tècniques d'animació sociocultural i teràpia ocupacional dirigides a persones amb discapacitat psíquica
  
Objectius: proporcionar coneixements i aportar alternatives de temps lliure per a afavorir el desplegament de les persones amb discapacitat psíquica.
  
Contingut/temari:
  
Animació sociocultural.
  
Discapacitat i psicomotricitat.
  
Treball en grup.
  
Animació social en residències de discapacitats.
  
Programació d'activitats lúdiques i de temps lliure.
  
Destinataris: dirigit al personal dels grups A, B, C, D i E que realitzen el seu treball en els centres de persones amb discapacitat dependents de la Direcció General de Serveis Socials.
  
Durada: 15 hores
  
Lloc: Castelló i Alacant
  
Dates: a determinar.
  
Nombre d'edicions: 2 (1 edició Castelló, 1 edició Alacant)
  
Títol: Primers auxilis. Presa de decisions i tècniques d'intervenció en centres per a persones amb discapacitat
  
Objectius: capacitar els professionals en la identificació dels problemes i factors que contribueixen a alterar la seguretat dels residents. Donar pautes per a la presa de decisions. Entrenar en les tècniques específiques.
  
Contingut/temari:
  
Concepte de primers auxilis. Traumatismes i hemorràgies. Embenament i immobilitzacions. Cremades. Insolació i congelació. Intoxicacions.
  
Pèrdua de consciència. Actuació immediata davant problemes de: asfíxia, lesions de cap, intoxicació, xoc, atac cardíac, lipotímia, epilèpsia, trastorns metabòlics.
  
Transport d'accidentats.
  
Accidents domèstics més freqüents en les persones amb discapacitat.
  
Problemes físics derivats de l'edat: deglució, ennuegament, deshidratació, incontinències.
  
Destinataris: dirigit al personal dels grups C, D i E que realitzen el seu treball en les residències de persones amb discapacitat dependents de la Direcció General de Serveis Socials.
  
Durada: 20 hores
  
Lloc: Castelló i Alacant
  
Dates: a determinar.
  
Nombre d'edicions: 2 (1 edició Castelló, 1 edició Alacant)
  
Títol: Intervenció en la prevenció i el tractament de les alteracions de la parla, la veu i el llenguatge en persones amb discapacitat (nivell 1)
  
Objectius: informar els professionals que s'encarreguen de l'atenció de les persones amb discapacitat psíquica i/o sensorial de les alteracions de la veu, parla i llenguatge, que amb major freqüència es presenten. Impartir coneixements dels sistemes que intervenen en la producció de les tres funcions (parla, veu, llenguatge). Administrar tècniques d'atenció i tractament en les deficiències que puguen aparéixer en l'adult respecte a la parla, la veu i el llenguatge.
  
Contingut /temari:
  
Veu: Concepte. Valoració. Mesures d'higiene. Tractament.
  
Parla: Concepte. Possibles alteracions. Expressió. Tractament.
  
Llenguatge: Comprensió. Expressió. Memòria. Atenció.
  
Alteracions sensorials: Audició. Deficiències auditives. Adaptacions Protèsiques. Tractament.
  
Destinataris: dirigit al personal de tots els grups dels centres de persones amb discapacitat de la Direcció General de Serveis Socials.
  
Durada: 30 hores.
  
Lloc: Castelló i Alacant
  
Dates: a determinar.